વડોદરામાં SOG પોલિસે ડ્રગ્સ રેકેટનો પર્દાફાસ કર્યો છે. SOGએ અજબડી મિલ નજીકથી પેન્ટાસજોસાઈન નામના ડ્રગ્સની 1000 કેપ્સુલ સાથે 2 શખ્સની ધરપકડ કરી છે, જ્યારે અન્ય 2 શખ્સ ફરાર થઇ ગયા છે. ઝડપાયેલા બન્ને આરોપીઓ બિછું ગેંગના સભ્યો હોવાનો તપાસમાં જાણવા મળ્યું છે. પોલીસને બાતમી મળ્યા બાદ પોલીસે દરોડો પાડ્યો હતો અને તેમની પુછપરછ કરતાં તેઓ આ જથ્થો યુપીમાં રહેતા તેમનાં મામા-મામી પાસેથી આ ડ્રગ્સ લાવતા હોવાની કબુલાત કરી છે. પાણીગેટ પોલીસ મથકે ફરિયાદ નોંધાતા બન્ને શખ્સોની અટકાયત કરી પોલીસે યુપીમાં રહેતા મુખ્યસૂત્રોધારોને ઝડપી પાડવા તપાસનો ધમધમાટ શરૂ કર્યો છે. યાકુતપુરા વિસ્તારમાં આવેલા અજબડી મીલ પાસેના હજરત એપાર્ટમેન્ટમાં રહેતા નદીમ ઉર્ફે ભોલુ દાઢી તથા તેનો મિત્ર રઈશ શેખ રહે બન્નેને જણા નશીલા ડ્રગ્સના ઈન્જેક્શન વેચતા હોવાની પોલીસને બાતમી મળી હતી.